L'Alcalde de Sagunt ha afirmat que en el 2019 començaran les obres de connexió ferroviària al port marítim amb una via que travessarà també Parc Sagunt
05 de febrer 2019

![](/media/20ppu5jd/98_puerto-maritimo-29_-cuerpo.jpg)  
  

Adif ha licitat un nou contracte de subministrament per a l'execució d'actuacions de millora en el canvi d'elements de rails de la línia Saragossa-Terol-Sagunt. Es contempla el subministrament i transport de 1.700 Tn de carril per a l'adequació de via entre les estacions de Cariñena i Sagunt, amb un pressupost d'1.748.249 € (IVA inclòs)

  

Este contracte comprén les operacions de fabricació, apilament en fàbrica, càrrega i transport fins als punts d'apilament, establits en Cariñena, Ferreruela, Terol, La Pobla de Valverde, Barraques, Navaixes i Estivella.

  

Este material, al costat d'altres elements de la superestructura, es destinarà a l'adequació de la via en este tram, així com a la realització d'altres actuacions singulars per a permetre la circulació de trens de mercaderies de 750 m de longitud, actuació que s'inclou en el Pla Director de la Línia Saragossa-Terol-Sagunt.

  

L'alcalde de Sagunt, Quico Fernández, ha declarat que “**lamentablement el govern espanyol continua sense apostar per esta línia, i això es demostra en els pressupostos, on la quantitat que se li dedica és absolutament mínima. Nosaltres estem intentant que la partida s'incremente, però, fins ara, no tenim una resposta positiva**”.

  

Fernández ha destacat que s'estan fent xicotetes inversions també amb recursos de l'Autoritat Portuària de València, és a dir, amb les ajudes que tenen per a la connectivitat, que el que estan intentant és augmentar el trànsit de trens per esta via. D'altra banda l'alcalde de Sagunt ha assegurat que “**s’estan millorant zones on hi havia problemes d'estabilitat i s'estan invertint més de 40 milions d'euros perquè esta línia tinga unes condicions que permeten un trànsit, molt superior a l'actual, amb la qual cosa, ja s'està notant que hi ha molta més accessibilitat a tot el que és el port sec de Saragossa i, evidentment, el nostre port té moltes més possibilitats**.”

  

Este pla director, amb un horitzó temporal d'execució fins a 2022/2023, representa una inversió global estimada de més de 386 milions d'euros i té com a objectiu millorar de forma significativa l'estat de la infraestructura actual per a permetre continuar potenciant la competitivitat d'esta línia com a eix estratègic del Corredor Cantàbrico-Mediterrani.

  

D'altra banda, Quico Fernández, ha manifestat que “**al mateix temps, ja podem afirmar que en 2019, sense cap mena de dubte, començara les obres de la connexió ferroviària al port; tots els problemes que han sorgit en l'àmbit arqueològic i d'altre tipus ja s'han aclarit, i, per tant, la connexió del sistema ferroviari amb el port, amb una via que travessarà també Parc Sagunt, doncs serà ja una realitat i les obres començaran en els pròxims mesos**”

​![](/media/flsbt1po/98_c_adif.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-ha-afirmat-que-en-el-2019-comencaran-les-obres-de-connexio-ferroviaria-al-port-maritim-amb-una-via-que-travessara-tambe-parc-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-ha-afirmat-que-en-el-2019-comencaran-les-obres-de-connexio-ferroviaria-al-port-maritim-amb-una-via-que-travessara-tambe-parc-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-ha-afirmat-que-en-el-2019-comencaran-les-obres-de-connexio-ferroviaria-al-port-maritim-amb-una-via-que-travessara-tambe-parc-sagunt/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-ha-afirmat-que-en-el-2019-comencaran-les-obres-de-connexio-ferroviaria-al-port-maritim-amb-una-via-que-travessara-tambe-parc-sagunt/)